****

Rodica, 31. 5. 2024

**OBVESTILO STARŠEM/SKRBNIKOM O UČBENIKIH, DELOVNIH ZVEZKIH IN OSTALIH GRADIVIH ZA 2024/2025**

Ob koncu šolskega leta vas obveščamo o izboru učbenikov, delovnih zvezkov in pripomočkov, ki jih bo vaš otrok uporabljal v naslednjem šolskem letu.

Sezname o izboru gradiv boste prejeli preko eAsistenta, prav tako bodo dostopni na šolski spletni strani pod zavihkom **starši – dokumenti**. Tu si za posamezen razred lahko pogledate sezname in si jih po želji sami natisnete.

Pomembno: učenci v bodočem 1., 2. in bodočem 3. razredu dobijo v letu 2024/2025 vse delovne zvezke brezplačno. Naročili in pripravili jih bomo v šoli, zato jih ne naročajte in ne kupujte sami. Prejeli jih bodo 2. 9. 2024 v šoli, v matičnih učilnicah.

**Vsi učenci avtomatično prejmejo UČBENIKE** brezplačno v uporabo (izposojo) za tekoče šolsko leto in jih ob koncu šolskega leta **urejene** vrnejo. Če ne želite, da ima otrok učbenike izposojene (kupili mu boste svoje), vas prosimo, da izpolnite **posebno izjavo (pripravljen obrazec)** o tem, da učbenikov iz učbeniškega sklada **ne želite** – nam to zelo olajša delo in posledično ne kupujemo novih učbenikov. Razredničarki/razredniku to izjavo (ki je na posebnem obrazcu) oddajte čim prej, **najkasneje pa do 19. 6. 2024.** Učenci si bodo učbeniške komplete izposodili od 2. 9. 2024 dalje v šolski knjižnici. Nekateri razredi bodo učbenike za naslednje šolsko leto prejeli že v juniju 2024. Čez počitnice naj jih shranijo in ovite prinesejo 2. 9. v šolo po urniku.

**Naročilo delovnih zvezkov od 4. do 9. razreda**:

Za naročilo delovnih zvezkov poskrbite sami. Lahko pa vam priskočimo na pomoč, če nam oddate izpolnjeno prijavnico za delovne zvezke. Naročilnice bomo predali Mladinski knjigi v Domžalah (Ljubljanska cesta 83 – center Domžal), oni vas bodo obvestili o plačilu in prevzemu delovnih zvezkov v knjigarni.

Pripravili smo vam klasične naročilnice, ki naj jih učenec/učenka vrne do **najkasneje 19. 6. 2024** razredničarki/razredniku. Kasneje jih ne bomo več sprejemali. PROSIMO, DA SE DRŽITE ROKA ZA ODDAJO.

Za vse informacije v zvezi z učbeniškim skladom sta na šoli zadolženi Sabina Burkeljca (sabina.burkeljca@guest.arnes.si) in Anita Gaber Peceli (anita.gaber-peceli@guest.arnes.si)

Za vse informacije v zvezi z naročilom delovnih zvezkov so na voljo v MK knjigarna in papirnica Domžale, ga. Andreja Kotnik, TEL: (01) 721-88-00.

Lepo vas pozdravljamo.

Sabina Burkeljca in Anita Gaber Peceli, skrbnici US Milena Vidovič, ravnateljica